Jong Hollywood-akteur dood | Maroela Media
Jong Hollywood-akteur dood
Jackson Odell. (Foto: Facebook)
Jackson Odell, die jong akteur en musikant wat bekend is vir sy rolle in Amerikaanse televisiereekse soos The Goldbergs en Modern Family, is Vrydag in Kalifornië in die VSA in die ouderdom van 20 dood.
Volgens BBC is Odell dood aangetref in sy kamer by 'n sentrum vir persone wat behandeling vir dwelm- en alkoholomisbruik ontvang en hier bly voor hulle weer in die samelewing inskakel.
Die oorsaak van Odell se dood word nog ondersoek.
Odell het die rol van Ari Caldwell in ABC se komediereeks The Goldbergs vertolk en het ook rolle in Modern Family en Arrested Development gehad.
Hy was ook 'n liedjieskrywer en het bygedra tot die klankbaan vir die romantiese drama Forever My Girl, wat vroeër vanjaar bekendgestel is.
In 'n verklaring wat op sy Twitter-rekening uitgereik is, het sy familie hom as 'n "blink lig en 'n briljante, geliefde en talentvolle siel" beskryf.
Die Odell-familie se verklaring op Twitter.
DZL-manne praat oor húlle 'realiteit'
Eminem oor die kole gehaal vir 'geweerskote' by konsert
Hoeveel jong lewens gaan Hollywood nog vernietig? Ja, ja, hy het sy sy eie dood veroorsaak, maar enige iemand met insig sal weet wat ek bedoel. Kinders hoort in skool, nie voor rolprent/TV kamera's nie.